Eräälle tytölle
Ens’kerran kun sun, impi, nä’in,
 Oil outo tunne syömmessäin:
 Ma hämmästyin ja riemastuin,
 Oi, kuinka silloin ihastuin!

 Sa luonnon lapsi viatoin,
 Niin lempeä ja nuhteetoin,
 Ken sua kerran nähdä vois,
 Jonk’ syttynyt ei sydän ois!

 Ma mietin sua katsellen
 Ja hempeyttäis ihaillen:
 Nuo silmät taivaan heijastais,
 Kun lempeä ne kajastais.

 Riemuisa olkoon maailmas,
 Sen suokoon Luoja armias;
 Oi, impi, säily sorjana,
 Oi, kukka, kasva kainona!

–r–r. [F. F. Brummer]

Lähde: Tampereen Sanomat 9.7.1888.

F. F. Brummer
Runot
Tampereen Sanomat
1888